অজয় ভট্টাচার্য কবিতা মিলনসাগর Ajoy Bhattacharya Bengali Songs Lyricist Poetry MILANSAGAR
কবি ও গীতিকার অজয় ভট্টাচার্য – জন্মগ্রহণ করেন বাংলা দেশের কুমিল্লায়। তাঁর পিতা ছিলেন
প্রতিষ্ঠিত আইনজীবী। ১২২৯ সালে বাংলা সাহিত্যের কৃতি ছাত্র  হিসেবে তিনি স্নাতকোত্তর  ডিগ্রি লাভ
করেন। এর পর শুর করেন অধ্যাপনার কর্মজীবন, কুমিল্লা ভিক্টোরিয়া কলেজে। পরে চলে আসেন
কলকাতায়। শুরু হয় তাঁর কবি-গীতিকারের জীবন। কবি সঞ্জয় ভট্টাচার্য তাঁরই ছোট ভাই ছিলেন।
তাঁর লেখা গান, সুরসাগর হিমাংশু দত্তর সুরে চল্লিশের দশকে সাড়া ফেলে দিয়েছিল বাংলায়। বাংলা সবাক
চিত্রের যুগে তাঁর লেখা গান  রাইচাঁদ বড়াল, দিলীপকুমার রায়, পঙ্কজ মল্লিক, শচীন দেববর্মন ও অনুপম
ঘটকের সুরে সুখ্যাতি লাভ করে। সিনেমা জগতের সঙ্গেও তিনি যুক্ত হয়ে পড়েন। তিনি কাহিনী ও সংলাপ
লেখেন “অধিকার” (১৯৩৯), “শাপমুক্তি” (১৯৪০), “নিমাই সন্ন্যাস” (১৯৪০) প্রভৃতি চলচিত্রের জন্য। তিনি
নিজেই পরিচালনা করেন দুটি ছায়াছবি “অশোক” (১৯৪২) ও “ছদ্মবেশী” (১৯৪৪)।
তাঁর স্বল্পায়ু জীবনে তিনি লিখে গিয়েছেন ২০০০ এর বেশি গান। সে সব গানে বেদনাবিধুর প্রণয়-
স্বপ্নের মহিমা এবং রোমান্টিক বাসনা-বিলাসের দোলাচল গীতরসিক সমাজে সাড়া জাগায়। তাঁর গীত
সংকলনগুলির মধ্যে রয়েছে “শুরসারী” ও “সুরের মিলন”। “আজো ওঠে চাঁদ” (১৯৪৫) ও “অজয় গীতি সংগ্রহ”
তাঁর গানের মরণোত্তর গানের সংকলন। ১৯৯১ সালে পশ্চিমবঙ্গ রাজ্য সংগীত একাডেমী তাঁর একটি
স্বরলিপি সহ গানের সংকলন প্রকাশিত করেন “অজয় ভট্টাচার্যের গান” নামে।
আমরা মিলনসাগরে  কবি অজয় ভট্টাচার্যর কবিতা ও গান তুলে আগামী প্রজন্মের কাছে পৌঁছে
দিতে পারলে এই প্রচেষ্টার সার্থকতা।
উত্স - স্বপন সোম, গানের ভিতর দিয়ে ১, ১৯৯৮
.        শিশিরকুমার দাশ, সংসদ বাংলা সাহিত্য সঙ্গী, ২০০৩
কবি অজয় ভট্টাচার্যর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ২৫.০৪.২০১৫
...